Diari Oficial de la Generalitat Valenciana


Sumari del DOGV 8106, del 16-08-2017 (2017/7461)

Informació pública de l'aprovació de la suspensió de llicències en l'àmbit B, illa número 425, en la intersecció dels carrers de la Santa Creu - Encarnació - Onda Castelló - Borriol.
--------------------------------------------------------------------------------------------------------------------------------------------------------------------------------------

### Dades del document

Número de DOGV
:   8106

Data del DOGV
:   16-08-2017

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2017/7461


Data del document
:   11-08-2017

Organisme emissor
:   Ajuntament de Vila-real

Tipus de document
:   Anunci

Descriptors 

:   * Vila-real
    * administració local
    * pla d'urbanisme

Informació pública de l'aprovació de la suspensió de llicències en l'àmbit B, illa número 425, en la intersecció dels carrers de la Santa Creu - Encarnació - Onda Castelló - Borriol.  
 [2017/7461]  
El Ple de l'Ajuntament, en la sessió del dia 10 d'agost de 2017, va adoptar l'acord següent:  
«Tenint en compte que l'increment d'activitat productiva en la zona industrial situada al nord de la ciutat està produint un increment del trànsit rodat, especialment de vehicles pesants, fet que dificulta la circulació amb el trànsit residencial de la zona.  
Atés que interessa millorar la seguretat viària mitjançant la canalització adequada dels diferents canvis de sentit i, en conseqüència, prevenir accidents.  
Vist l'article 64 de la Llei 5/2014, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana, en el qual s'assenyala que els ajuntaments podran acordar la suspensió de la tramitació i de l'atorgament de llicències de parcel·lació de terrenys, edificació i demolició, per a àmbits determinats, a fi de facilitar l'estudi o reforma de l'ordenació urbanística, suspensió que tindrà una duració màxima de dos anys, i vist que l'eficàcia de l'acord de suspensió requereix la seua publicació en el Diari Oficial de la Generalitat Valenciana i la indicació dels àmbits i tipus de llicències afectades per la suspensió o l'anunci del seu abast per remissió al document exposat al públic.  
Vist el que estableixen l'article 22.2.c de la Llei 7/1985, de 2 d'abril, reguladora de les bases de règim local, els articles 44, 64.1,3,4 i 5 i 66 de la Llei 5/2014, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana, i l'article 117 del Reial decret 2159/1978, de 23 de juny, pel qual s'estableix el Reglament del planejament urbanístic.  
Atesa la necessitat de procedir a l'estudi o reforma de l'ordenació urbanística i, en particular, la implantació d'una rotonda en la intersecció dels carrers Santa Creu - Encarnació - Onda Castelló - Borriol, la qual cosa implica la modificació de l'ordenació detallada del pla general pel que fa a les alineacions establides en aquest àmbit.  
  
Vist l'informe emés a aquest efecte per l'arquitecte general municipal de data 10 d'agost de 2017, en el qual considera que pertoca la suspensió de la tramitació i de l'atorgament de llicències de parcel·lació de terrenys, edificació i demolició, per a l'àmbit definit a continuació: part de l'illa número 425 (NPF), amb façana a la intersecció dels carrers Santa Creu - Encarnació - Onda Castelló - Borriol.  
  
Parcel·les cadastrals  
Referència número Localització Superfície cadastral m²s  
6885280RI9205U0506TF C/ Encarnació, 1 95,00  
0042331SJ4792M5792EW C/ Encarnació, 3 101,00  
1032099MS9637N4016VG C/ Encarnació, 5 96,00  
  
  
El Ple de l'Ajuntament, per unanimitat, acorda:  
Primer. Suspendre l'atorgament de llicències de parcel·lació de terrenys, edificació i demolició, a fi de procedir a l'estudi de la modificació corresponent del pla, en la zona següent:  
- Part de l'illa número 425 (NPF), amb façana a la intersecció dels carrers Santa Creu - Encarnació - Onda Castelló - Borriol.  
Segon. Publicar aquest acord en el Diari Oficial de la Generalitat Valenciana, de conformitat amb l'article 64.4 de Llei 5/2014, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana».  
  
Vila-real, 11 d'agost de 2017.- L'alcalde: José Benlloch Fernández.